เรื่องร้องเรียน: มีเศษขยะ และ อุปกรณ์รถยนต์ที่เกิดอุบัติเหตุวางอยู่บริเวณขอบทางภายในอุโมงค์ลอดใต้แยกมไหสวรรค์มุ่งหน้าแยกดาวคะนอง เกรงว่าจะหล่นลงมาบนผิวทางและจะเกิดอุบัติเหตุ  หมายเหตุไม่ได้ถ่ายภาพเนื่องจากขับขี่ จยย.
การดำเนินการของเจ้าหน้าที่: สำนักงานเขตธนบุรี ได้จัดส่งเจ้าหน้าที่เข้าดำเนินจัดเก็บ และทำความสะอาดเรียบร้อยแล้ว ซึ่งจุดดังกล่าวมีความเสี่ยงสูง ที่จะเกิดอุบัติเหตุ และเป็นอันตรายต่อชีวิตแก่ผู้ปฏิบัติงาน จึงมีแผนทำความสะอาดเพียงเดือนละ 1 ครั้ง        ทั้งนี้สำนักงานเขตธนบุรี ขอขอบคุณท่านผู้แจ้ง ที่มีส่วนร่วมในการรักษาความสะอาดของกรุงเทพมหานคร และสามารถแจ้งกรณีฉุกเฉินเร่งด่วนด้านความสะอาดได้ที่ 02-4655662 ครับ
ความเห็นของผู้แจ้ง: ขอชื่นชม ผอ.เขตธนบุรี และ พี่ๆเพื่อนๆ ร่วมงาน กทม.ที่ช่วยเร่งรัดและดำเนินการอย่างรวดเร็วครับ เพียงไม่กี่ ชม.ก็เรียบร้อย ** ผมขอเพิ่มเติมกรณีการจัดเก็บเดือนละ 1 ครั้งก็โอเคนะครับ แต่หากมีของตกหล่นมากหรือ ตรวจพบสิ่งของตกหล่นในผิวทางหรือขอบทางโอกาสจะเกิดอุบัติเหตุในอุโมงค์ค่อนข้างสูง ขอแนะนำเพื่อลดความเสี่ยงทางเขตอาจจะประสาน จนท.ตร.สน.บุคคโล และ เทศกิจ เพื่อทำการปิดอุโมงค์ชั่วคราวสัก 5 นาทีในช่วงเวลาที่ไม่เร่งด่วนเพื่อดำเนินการก็ได้นะครับเป็นการป้องกันดีกว่าให้มีเหตุเกิดขึ้น เป็นข้อเสนอแนะ ขอบคุณอีกครั้งครับ
พื้นที่: แขวงดาวคะนอง เขตธนบุรี กรุงเทพมหานคร